Elâzığ
Store norske leksikon,Geografi,Verdens geografi,Asia,Tyrkias geografi
Elâzığ er en by i Tyrkia, hovedstad i provinsen Elâzığ, Kurdistan, 1067 meter over havet. Byen har 347 857 innbyggere (2018).
Næringsliv og transport De tradisjonelt viktigste næringsvirksomhetene i Elâzığ er handel med jordbruksvarer og produksjon av vin. 45 kilometer nordvest for byen ble Kebandammen med et vannverk i Eufrat bygd i perioden fra 1966 til 1974. Kraften fra dette vannverket har gitt grunnlag for industriell virksomhet, som for eksempel sementproduksjon.Elâzığ er et samferdselsknutepunkt med jernbaneforbindelse til blant annet Ankara. Det er en flyplass 12 kilometer utenfor byen. Kultur og utdanning I Elâzığ er det et museum for arkeologi og etnografi. Byens eldste moské er fra 1156. Elâzığ universitet, som ble opprettet i 1975, har mer enn 30 000 studenter. Historikk Elâzığ ble grunnlagt i 1862 som garnisonsby under navnet Marmuret el-Aziz. I januar 2020 ble provinsen rammet av et jordskjelv med episenter utenfor byen Sivrice, 30 kilometer sør for Elâzığ. Jordskjelven hadde en styrke 6,7 Mw. 19 byer, herunder Elâzığ og mer enn 200 landsbyer ble rammet av jordskjelvet. 41 personer døde og cirka 1600 personer ble skadd. Les mer i Store norske leksikon Tyrkias geografi Tyrkias historie